For+lærer


 * Velkommen til Riksarkivets skolewiki!**

På disse sidene får elever og lærere anledning til å arbeide med primærkilder fra Riksarkivet. Hensikten er at elevene gjennom arbeidet med de ulike oppgavene skal få en innsikt i hvordan historien elevene leser om i pensum blir til. De skal ikke bare vite at noe hendte, men også vite hvordan vi kan vite at noe hendte. Spørsmålene i disse oppgavene er laget med det for øyet at elevene skal venne seg til å tenke ut fra en enkel kildekritisk måte. Meningen er at elevene skal lære å stille kritiske spørsmål på egen hånd når de blir presentert for ukjent informasjon.

De kildekritiske oppgavene har alle vært prøvd ut på en rekke skoleklasser fra Oslo og omegn med gode reslutater, og vi ønsker nå at skoler i hele landet også skal få benytte disse unike primærkildene i sin undervisning.


 * I linken Om oppgavene, som også finnes i menyen til venstre, finner du nyttig informasjon om de enkelte pakkene.**

Tanken bak Riksarkivets skolewiki er at dette skal være en levende side hvor skolen og Riksarkivet kan samarbeide om å lage et best mulig tilbud for skoleverket. Men for å få det til er det viktig med tilbakemeldinger fra dere i form av ris og ros. Oppleggene fungerer fint i et klasserom men vil det fungere like bra når elevene sitter forran pc'ene? Gi oss derfor tilbakemeldinger på hva som fungerer, hva kunne fungert bedre og hva vi har glemt.

Henvendelser kan gjøres via diskusjonsforumet (de to snakkeboblene i menyen over), da kan flere være med på diskusjonen. Eventuelt kan spørsmål stilles direkte til Patricia Haeck ved Riksarkivets formidlingsseksjon: paha@arkivverket.no

Få egen wikispaces her Hva er en voki?